► Эйе, бының менән килешергә мөмкин. Көнбайыштың Рене Генон, Ф. Шююн, Ален Делон, Роже Гароди кеүек танылған шәхестәре Исламды суфыйсылыҡ йоғонтоһо аша ҡабул итә. Улар суфыйсылыҡты Исламдың иң демократик йүнәлеше, тип таный. Суфыйсылыҡта башҡа дин тотоусыларға толерантлыҡ, түҙеп ҡарау көслө. Бына, мәҫәлән, Лондонда билдәле суфый остазы ибн Ғәрәби исемендәге йәмғиәт булып, уның ағзалары араһында протестант, католик христиандар ҙа бар. Уларҙы суфыйҙар асҡан мәңгелек хәҡиҡәттәр әсир иткән, сөнки хәҡиҡәт өсөн айырым конфесси- яның өҫтөнлөгө юҡ. Хатта христиан булып та, үҙҙәрен суфый, тип атаусылар бар.